แบงก์โน้ตส์
เมื่อวานนี้ ครม.อนุมัติให้กองทุนการเงินระหว่างประเทศ (ไอเอ็มเอฟ) ตั้งสาขาในประเทศไทยได้
11 ก.ค. 2555

ล้วงตับ
เมื่อวานนี้ ครม.อนุมัติให้กองทุนการเงินระหว่างประเทศ (ไอเอ็มเอฟ) ตั้งสาขาในประเทศไทยได้ โดยให้ตั้งสำนักงานได้ในบริเวณธนาคารแห่งประเทศไทย วังบางขุนพรหม




ก่อนที่จะเสนอให้ ครม.พิจารณานั้น บอร์ดแบงก์ชาติ ซึ่งเป็นการทำหน้าที่ประธานการประชุมคณะกรรมการแบงก์ชาติครั้งแรกของ ดร.โกร่ง วีรพงษ์ รามางกูร ก็อนุมัติเรื่องนี้ให้ตามที่ไอเอ็มเอฟขอมา โดยอ้างเรื่องความปลอดภัย 
ทางแบงก์ชาติได้จัดตำหนักของหม่อมละม้าย ซึ่งเป็นส่วนหนึ่งของวังเทวะเวสม์ ให้ไอเอ็มเอฟเช่า ซึ่งเป็นบริเวณส่วนหน้าของแบงก์ชาติ เพื่อไม่ให้พนักงานไอเอ็มเอฟไปเดินปะปนกับพนักงานของแบงก์ชาติ
ส่วนค่าเช่านั้น ทางแบงก์ชาติบอกว่าโดยมารยาทเค้าไม่บอกกันหรอก
แต่เรื่องนี้ทำให้แวดวงการเงินฮือฮามาก เพราะเกรงว่าจะเป็นลางหรือเปล่า เล่นเอาฝรั่งอั้งหม้อมาล้วงตับทำงานอยู่ด้านหน้าแบงก์ชาติ จะกลายเป็นต้องเสียเอกราชทางเศรษฐกิจอีกครั้งหรือไม่ จบข่าว...